Na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21) i članka 29., stavka 2. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16 i 7/19) Gradonačelnik Grada Koprivnice, donio je

**ZAKLJUČAK**

**o odobravanju financijskih sredstava za realizaciju programa/projekata udruge građana iz područja rada s djecom, mladima i roditeljima za 2022. godinu**

**I.**

Dodjeljuju se financijska sredstva u ukupnom iznosu od **137.000,00 kn** za **11 programa/projekta** od **9 prijavitelja**, a za realizaciju programa/projekata udruga građana iz područja rada s djecom, mladima i roditeljima za 2022. godinu prema *Rang listi programa/projekata koji su prošli bodovni prag za sufinanciranje (50% bodova)* utvrđen u tekstu Javnog poziva za sufinanciranje programa/projekata udruga građana iz područja rada s djecom, mladima i roditeljima za 2022. godinu te ispunjavaju uvjete Javnog poziva, koja sadrži naziv prijavitelja, naziv programa/projekta i iznos kako slijedi:

**Područje – boravak osnovnoškolske djece**

1. Udruga Fun station (OIB: 78827447344):
   * + 1. „Program Kreativna učionica“ – 40.000,00 kn,
2. Udruga mladih Koprivnice (OIB: 26713340112):
3. „Veliki malci“ – 40.000,00 kn.

**Područje – jačanje kompetencija roditelja i osnaživanje obiteljskog zajedništva**

1. Udruga za pomoć osobama s intelektualnim teškoćama „Latice“ (OIB: 44808434008):
2. „Mali i veliki zajedno rastu“ – 16.000,00 kn.

**Područje – aktivno sudjelovanje mladih u društveni život zajednice**

1. Udruga mladih koprivničkih matematičara (OIB: 31583252402):
2. „3MATH“ – 2.500,00 kn,
3. „euroMath & euroScience“ – 7.500,00 kn.

**Područje – provođenje slobodnog vremena djece i mladih**

1. Odred izviđača „Kamengrad“ Koprivnica (OIB: 01034762509):
2. „Izviđačka olimpijada“ – 7.000,00 kn,
3. „Zajedno u prirodi“ – 8.000,00 kn,
4. Koprivnička inicijativa volontera i aktivista (OIB: 56850245521):
5. „ZEZ – Znanje/Edukacija/Zabava“ – 7.000,00 kn,
6. Dječji klub „Tratinčica“ (OIB: 15235511353):
7. „Dijete i scenska umjetnost“ – 3.000,00 kn,
8. Francuski krug (OIB: 09726304486):
9. „Pričaj mi na francuskom: radionice francuskog jezika“ – 3.000,00 kn,
10. Udruga oživljene povijesti Anno domini (OIB: 79269154989):
11. „Edukativne radionice starih zanata te mušketira i haramija“ – 3.000,00 kn.

a sve temeljem Prijedloga Zaključka o odobravanju/neodobravanju financijskih sredstava za realizaciju programa/projekata udruga građana iz područja rada s djecom, mladima i roditeljima za 2022. godinu.

**II.**

S udrugama građana iz točke I. ovog Zaključka sklopiti će se ugovor o dodjeli sredstava.

KLASA: 007-01/21-04/0068

URBROJ: 2137-1-06-02/2-22-6

Koprivnica, 13.04.2022.

GRADONAČELNIK:

Mišel Jakšić, dipl. oec.

Obrazloženje

Sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21) te na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21) članka 18., stavka 1. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16 i 7/19), Grad Koprivnica raspisao je Javni poziv za sufinanciranje programa/projekata udruga građana iz područja rada s djecom, mladima i roditeljima za 2022. godinu. Prijave koje su pristigle na Javni poziv, nakon administrativne provjere predane su Povjerenstvu za ocjenjivanje programa/projekata udruga građana iz područja rada s djecom, mladima i roditeljima koje je donijelo Rang listu o ocjenjivanju – odobravanje i neodobravanje financijskih sredstava za realizaciju programa/projekata udruga građana iz područja rada s djecom, mladima i roditeljima za 2022. godinu te je pročelnica Upravnog odjela za društvene djelatnosti donijela Zaključak o davanju prethodnog pozitivnog mišljenja o Prijedlogu ocjenjivanja prijava Javnog poziva za sufinanciranje programa/projekata udruga građana iz područja rada s djecom, mladima i roditeljima za 2022. godinu.

U svrhu potpore i razvoja sadržaja za rad s djecom, mladima i roditeljima u lokalnoj zajednici, predlaže se Gradonačelniku Grada Koprivnice donošenje Zaključka o odobravanju financijskih sredstava za realizaciju programa/projekata udruga građana iz područja rada s djecom, mladima i roditeljima za 2022. godinu.

Nositelj izrade i predlagatelj akta:

UPRAVNI ODJEL ZA DRUŠTVENE DJELATNOSTI

PROČELNICA:

Ana Mlinarić, dipl. soc. rad.